Okresná prokuratúra Bratislava III 
Vajnorská 47, 832 77 Bratislava 3

Sp. zn. : 3 Pv 233/14/1103	Bratislava III, 28.9.2015
EEČ : 2-10-224-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: opatrovateľka
sa v skúšobnej dobe, určenej uznesením prokurátora Okresnej prokuratúry XXXXX III zo dňa 10.6.2014, spisová značka 3 Pv 233/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od septembra 2013 do mája 2014 v mieste svojho bydliska a všade tam kde sa zdržiavala riadne nedohliadala na výchovu svojho maloletého syna XXXXX, nar. XXXXX, následkom čoho jej syn si neplnil povinnú školskú dochádzku, nakoľko XXXXX v školskom roku 2013/2014 od mesiaca septembr 2013 do mesiaca máj 2014 vymeškal 383 neospravedlnených vyučovacích hodín, čím obvinená XXXXX umožnila svojmu dieťaťu dlhodobejšie záškoláctvo a vystavila ho reálnemu nebezpečenstvu, že môže viesť záhaľčivý a pre neho škodlivý spôsob života, 

Uznesením prokurátora Okresnej prokuratúry XXXXX III zo dňa 10.6.2014, spisová značka 3 Pv 233/14/1103, bola určená obvinenej skúšobná doba v trvaní 12 mesiacov.
Odôvodnenie:
XXXXX prokuratúry pre Bratislavu III uznesením sp. zn.  3Pv 233/14/1103 zo dňa 10.06.2014 podľa § 216 ods. 1 Tr. poriadku podmienečne zastavila trestné stíhanie obv. XXXXX pre prečin ohrozovanie mravnej výchovy mládeže podľa § 211 ods. 1 písm. a), ods. 3 písm. a) Tr. zákona, ktorého sa dopustila na vyššie uvedenom skutkovom základe.

Podľa § 216 ods. 2 Tr. poriadku určila prokurátorka okresnej prokuratúry obv. XXXXX skúšobnú dobu vo výmere 12 mesiacov, ktorá začala plynúť od právoplatnosti uvedeného uznesenia dňom 20.06.2014.
 
	Obvinená XXXXX v skúšobnej dobe viedla riadny život, nedopustila sa žiadnej ďalšej trestnej činnosti /vyžiadaný odpis registra trestov/. Splnila tak podmienky pre vyslovenie osvedčenia.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Podľa § 217 ods. 4 Tr. poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. poriadku.

	Nakoľko boli splnené všetky podmienky pre postup podľa § 217 odsek 1 Tr. poriadku, rozhodla som  tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka